CELEX: 62007TN0469
Language: hu
Date: 2007-12-21 00:00:00
Title: T-469/07. sz. ügy: 2007. december 21-én benyújtott kereset – Philips Lighting Poland and Philips Lighting kontra Tanács

23.2.2008   
            
            
               HU
            
            
               Az Európai Unió Hivatalos Lapja
            
            
               C 51/53
            
         2007. december 21-én benyújtott kereset – Philips Lighting Poland and Philips Lighting kontra Tanács
   (T-469/07. sz. ügy)
   (2008/C 51/97)
   Az eljárás nyelve: angol
   Felek
   
      Felperesek: Philips Lighting Poland S. A. (Pila, Lengyelország) és Philips Lighting B. V. (Eindhoven, Hollandia) (képviselők: M. Catrain González ügyvéd és E. Wright Barrister)
   
      Alperes: az Európai Unió Tanácsa
   Kereseti kérelmek
   
               —
            
            
               Az Elsőfokú Bíróság semmisítse meg a vitatott rendeletet teljes mértékben, vagy a felperesre vonatkozó részében;
            
         
               —
            
            
               kötelezze a Tanácsot az eljárás költségeinek a viselésére.
            
         Jogalapok és fontosabb érvek
   A felperesek (CFL-i) integrált fénycsöveket állítanak elő a Közösségen belül, és a Kínai Népköztársaságból származó integrált elektronikus kompakt fénycsövek behozatalára vonatkozó dömpingellenes vámoknak a 384/96/EK rendelet 11. cikkének (2) bekezdése szerinti hatályvesztési felülvizsgálatát követő kivetéséről és a Vietnami Szocialista Köztársaságban, a Pakisztáni Iszlám Köztársaságban és a Fülöp-szigeteki Köztársaságban feladott ugyanilyen termékre történő kiterjesztéséről szóló, 2007. október 15-i 1205/2007/EK tanácsi rendelet (1) megsemmisítését kérik.
   Keresetük alátámasztása érdekében a felperesek arra hivatkoznak, hogy a Tanács megsértette az alaprendelet (2) 3. cikkének (1) bekezdését, 9. cikkének (4) bekezdését és 11. cikkének (2) bekezdését azáltal, hogy dömpingellenes vámot vetett ki annak ellenére, hogy nem bizonyított, hogy az intézkedések megszűnése valószínűleg a közösségi ágazatban bekövetkezett kár folytatódásával vagy megismétlődésével fog járni.
   A felperesek ezenfelül azt állítják, hogy a Tanács téves jogalkalmazást követett el azáltal, hogy az alaprendelet 9. cikkének (1) bekezdésére hivatkozott olyan helyzetben, amely nem tartozik e cikk hatálya alá, mivel a vizsgálat alapjául szolgáló panaszt nem vonták vissza.
   Végezetül a felperesek az EK 253. cikk megsértésére hivatkoznak, mivel a megtámadott rendeleta közösségi gyártók támogatásának szintje, valamint a közösségi érdekre vonatkozó megállapítás tekintetében nem rendelkezik megfelelő indokolással.
   
      (1)  HL 2007. L 272., 1. o.
   
   
      (2)  Az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet (HL 1996. L 56., 1. o.; magyar nyelvű különkiadás 11. fejezet, 10. kötet, 45. o.).